
PËR DELEGIMIN E KOMPETENCAVE

Në mbështetje të nenit 102 të Kushtetutës, të nenit 28 të ligjit nr. 44, datë 30.4.2015, “Kodi i Procedurave Administrative të Republikës së Shqipërisë”, pikës 3 të vendimit nr. 870, datë 14.12.2011, të Këshillit të Ministrave, “Për trajtimin financiar të punonjësve që dërgohen me shërbim jashtë vendit” dhe udhëzimit nr. 22, datë 10.7.2013, të Ministrit të Financave, “Mbi zbatimin e vendimit nr. 870, datë 14.2.2011, të Këshillit të Ministrave, “Për trajtimin financiar të punonjësve që dërgohen me shërbim jashtë vendit”,

URDHËROJ:

1. Delegimin e kompetencave të ministrit të Arsimit, Sportit dhe Rinisë, Sekretarit të Përgjithshëm të kësaj ministrie, Z. Oltjon Muzaka, për të nënshkruar urdhrin për dërgimin me shërbim jashtë vendit, të punonjësit/nëpunësit civil të Ministrisë së Arsimit, Sportit dhe Rinisë.
2. Organi i deleguar nuk mund ta nëndelegojë këtë kompetencë.
3. Delegimi i kompetencës mbaron me revokimin e aktit të delegimit, si dhe me pushimin e ekzistencës së organit delegues apo të deleguar.
4. Për zbatimin e këtij urdhri ngarkohet Sekretari i Përgjithshëm. 
Ky urdhër hyn në fuqi menjëherë dhe botohet në Fletoren Zyrtare.

